טום סלק

תומאס ויליאם "טום" סלק (באנגלית: Thomas William "Tom" Selleck; נולד ב-29 בינואר 1945) הוא שחקן ובמאי אמריקאי.

ביוגרפיה
סלק נולד בדטרויט, מישיגן שבארצות הברית. בנם של מרת'ה סלק (ג'אגר) ורוברט דין סלק. אימו ממוצא אנגלי ואביו ממוצא אנגלי וגרמני. בילדותו עברה משפחתו ללוס אנג'לס. סלק למד באוניברסיטת דרום קליפורניה על מלגת כדורסל, במקביל לעבודה בדוגמנות.

קריירה 
בשנת 1980 לוהק סלק לתפקיד הראשי בסדרה "מגנום, בלש פרטי". על תפקידו זה זכה בשנת 1984 בפרס אמי ובפרס גלובוס הזהב בקטגוריית השחקן הראשי הטוב ביותר בסדרת דרמה. מאז שנות השמונים כיכב בכחמישים סרטי טלוויזיה וסרטי קולנוע שונים, בהם "Mr. Baseball", "אקדח, אשה ו...נשיקה", "נוכל בצמרת", בקומדיה "שלושה גברים ותינוקת" שזכתה להצלחה קופתית וסרט ההמשך "שלושה גברים וליידי קטנה" "אין ואאוט".

סלק הופיע במספר תפקידי אורח בסדרות טלוויזיה, כגון בסדרת קומדיית המצבים "חברים" (עונות 2–6) בתפקיד ריצ'רד ברק, חברה המבוגר של מוניקה גלר (קורטני קוקס). כמו כן הופיע בסדרה "לאס וגאס" (עונה 5) בתפקיד מנהל המונסיטו בשם אי.גי. קופר בוקר מליירדר, המחליף את הבעלים הקודמים (אד דליין). בשנת 2006 שיחק בסרט הטלוויזיה "ג'סי סטון: מעבר לילי" בתפקיד של ג'סי סטון, שמבוסס על ספרו של רוברט ב. פארקר. באותה שנה שיחק בהמשכו "ג'סי סטון: מוות בגן עדן".  

בשנת 2010 שיחק בסרט האקשן "קילרים". 
החל משנת 2010 מופיע בסדרת הטלוויזיה "שוטרים בדם" בתפקיד הראשי בדמותו של פרנק ריגן, נציב משטרת ניו יורק.

חיים אישיים 
בשנים 1971–1982 היה נשוי לדוגמנית ג'קלין ריי, הוא אימץ את בנה מנישואיה הקודמים קווין שפרד.  

בשנת 1987 התחתן עם ג'ילי ג'ואן מק ולשניים בת בשם האנה (נולדה 1988).   

כיום מתגורר עם משפחתו בחווה בקליפורניה.

קישורים חיצוניים

שחקני קולנוע וטלוויזיה אמריקאים
כדורסלנים אמריקאים
כדורסלני אוניברסיטת דרום קליפורניה
אישים שהונצחו בשדרת הכוכבים של הוליווד: קולנוע
זוכי אמי בפריים טיים: שחקן ראשי בדרמה
זוכי פרס גלובוס הזהב: טלוויזיה: שחקן ראשי בדרמה
זוכי פרס פטל הזהב: שחקנים
בוגרי אוניברסיטת דרום קליפורניה
אמריקאים שנולדו ב-1945
דטרויט: אישים